Γιουλιάνα του Στόλμπεργκ

Η Ιουλιανή (γερμ. Juliana von Stolberg-Wernigerode, 15 Φεβρουαρίου 1506, Στόλμπεργκ - 18 Ιουνίου 1580, Ντίλλενμπουργκ) από τον Οίκο του Στόλμπεργκ ήταν κόρη του Κόμη του Στόλμπεργκ-Βερνιγκερόντε. Με τους γάμους της έγινε πρώτα κόμισσα του Χάναου-Μύντσενμπεργκ και μετά κόμισσα του Νάσσαου-Ντίλλενμπουργκ. Ήταν η μητέρα του Γουλιέλμου Α΄ της Οράγγης, ηγέτη της επιτυχημένης Ολλανδικής Επανάστασης ενάντια στους Ισπανούς τον 16ο αι.

 Βιογραφία 
Γεννήθηκε στο Στόλμπεργκ της Σαξονίας-Άνχαλτ και ήταν το πέμπτο (τέταρτο επιβιώσαν) παιδί και η δεύτερη κόρη του Μπόντο Η΄ του Στόλμπεργκ-Βερνιγκερόντε και της Άννας, κόρης του Φιλίππου Α΄ του Έπσταϊν-Καίνιγκσταϊν. 

Ανατράφηκε ως Ρωμαιοκαθολική, αλλά μεταστράφηκε στον Λουθηρανισμό και αργότερα στον Καλβινισμό. Εκείνη, μαζί με τον δεύτερο σύζυγό της, ήταν πεπεισμένη Προτεστάντισσα και μεγάλωσε τα παιδιά τους με την προτεσταντική αγωγή. Μετά το τέλος του δεύτερου συζύγου της το 1559 παρέμεινε στο Κάστρο του Ντίλλενμπουργκ, που τώρα ανήκε στον δεύτερο γιο της, Ιωάννη ΣΤ΄.

Όλη τη ζωή της έμεινε κοντά στα παιδιά της, ειδικά στον Γουλιέλμο Α΄. Όταν ο Πρίγκιπας της Οραγγης ξεκίνησε την εξέγερσή του εναντίον του Φιλίππου Β΄ της Ισπανίας, η Ιουλιανή υποστήριξε τον γιο της ηθικά και οικονομικά. Λόγω αυτής της οικονομικής υποστήριξης, ο Γουλιέλμος Α΄ κατάφερε να κάνει την εκστρατεία του εναντίον της Ισπανίας στις Κάτω Χώρες.

Η Ιουλιανή απεβίωσε το 1580 στο Κάστρο του Ντίλλενμπουργκ σε ηλικία 74 ετών.

Ένας φανταστικός απολογισμός της ζωής της βρίσκεται στο έργο της Έθελ Χερ, δρ. Όμα: Η θεραπευτική σοφία της κόμισσας Ιουλιανής του Στόλμπεργκ (P&R Publishing, 2006).

 Οικογένεια 
μικρογραφία|Μνημείο της Ιουλιανής του Στόλμπεργκ και των πέντε γιών της στο Μπέτσουιντενχουτ στη Χάγη.

Η Ιουλιανή του Στόλμπεργκ είχε συνολικά 17 παιδιά και 123 εγγόνια. Παντρεύτηκε πρώτα το 1523 τον Φίλιππο Β΄ του Χάναου-Μύντσενμπεργκ. Από αυτόν τον γάμο γεννήθηκαν πέντε παιδιά:
 Ραϊνάρδος (10 - 12 Απριλίου 1524).
 Αικατερίνη (1525 - 1581), παντρεύτηκε τον Ιωάννη Δ΄ του Βηντ-Ρούνκελ και του Ίζενμπουργκ.
 Φίλιππος Γ΄ (1526 - 1561), Κόμης του Χάναου-Μύντσενμπεργκ.
 Ραϊνάρδος (1528 - 1554), απεβίωσε στη μάχη στην υπηρεσία του στρατού του Καρόλου Ε΄ της Αγίας Ρωμαϊκής Αυτοκρατορίας, στον πόλεμο εναντίον της Γαλλίας.
 Ιουλιανή (1529 - 1595), παντρεύτηκε τον Θωμά, Βαλδγράβο και Ρηνεγράβο του Ζαλμ-Κύρμπουργκ (1529–1549).

Ο σύζυγός της απεβίωσε το 1525. τις 20 Σεπτεμβρίου 1531 η Ιουλιανή παντρεύτηκε για δεύτερη φορά, με τον Γουλιέλμο Α΄ του Νάσσαου-Ντίλλενμπουργκ. Από αυτόν τον γάμο γεννήθηκαν δώδεκα παιδιά:
 Γουλιέλμος Α΄ (1533 - 1584), Πρίγκιπας της Οράγγης, κυβερνήτης των επαρχιών Ολλανδίας, Ζηλανδίας, Ουτρέχτης, Φρισίας.
 Χερμάννα (1534 - απεβ. νέα).
 Ιωάννης ΣΤ΄ ο Πρεσβύτερος (1536 - 1606), Κόμης του Νάσσαου-Ντίλλενμπουργκ.
 Λουδοβίκος (1538 - 1574), κυβερνήτης της Οράγγης.
 Μαρία (1539 - 1599), παντρεύτηκε τον Γουλιέλμο Δ΄ του Μπεργκ.
 Aδόλφος (1540 - 1568), Κόμης του Νάσσαου.
 Άννα (1541 - 1616), παντρεύτηκε τον Αλβέρτο του Nάσσαου-Βάιλμπουργκ.
 Ελισάβετ (1542 - 1603), παντρεύτηκε τον Κορράδο του Ζολμς-Μπράουνφελς.
 Αικατερίνη (1543 - 1624), παντρεύτηκε τον Γκύντερ ΜΑ΄ του Σβάρτσμπουργκ-Ρούντολστατ.
 Ιουλιανή (1546 - 1588), παντρεύτηκε τον Aλβέρτο Ζ΄ του Σβάρτσμπουργκ-Ρούντολστατ.
 Μαγδαληνή (1547 - 1633), παντρεύτηκε τον Βόλφγκανγκ του Χόενλοχε-Βάικερσχαϊμ.
 Ερρίκος (1550 - 1574).

 Δείτε επίσης 
 Λίστα ατόμων με τα περισσότερα παιδιά

Παραπομπές

Κατηγορία:Οίκος του Νάσσαου
Κατηγορία:Κόμισσες του Νάσσαου